CELEX: 32015D0514(02)
Language: fi
Date: 2015-05-13 00:00:00
Title: Komission päätös, annettu 13 päivänä toukokuuta 2015, riippumattomien tieteellisten asiantuntijoiden nimittämisestä lääketurvallisuuden riskinarviointikomiteaan (ETA:n kannalta merkityksellinen teksti)

14.5.2015   
            
            
               FI
            
            
               Euroopan unionin virallinen lehti
            
            
               C 161/5
            
         KOMISSION PÄÄTÖS,
   annettu 13 päivänä toukokuuta 2015,
   riippumattomien tieteellisten asiantuntijoiden nimittämisestä lääketurvallisuuden riskinarviointikomiteaan
   (ETA:n kannalta merkityksellinen teksti)
   (2015/C 161/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä sekä Euroopan lääkeviraston perustamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (1) ja erityisesti sen 61 a artiklan 1 ja 4 kohdan,
   sekä katsoo seuraavaa:
   
               (1)
            
            
               Asetuksen (EY) N:o 726/2004 61 a artiklan 1 kohdassa edellytetään, että komissio nimittää kuusi riippumatonta tieteellistä asiantuntijaa jäseniksi lääketurvallisuuden riskinarviointikomiteaan.
            
         
               (2)
            
            
               Asetuksen (EY) N:o 726/2004 61 a artiklan 1 kohdassa säädetään, että komissio nimittää kyseiset jäsenet, jotta varmistetaan, että komiteassa on tarvittava asiantuntemus.
            
         
               (3)
            
            
               Komitean jäsenet nimitetään kolme vuotta kestäväksi toimikaudeksi, jota voidaan jatkaa kerran.
            
         
               (4)
            
            
               Komissio nimitti 21 päivänä kesäkuuta 2012 tekemällään päätöksellä kuusi riippumatonta tieteellistä asiantuntijaa 2 päivänä heinäkuuta 2012 alkavaksi kolmivuotiskaudeksi. Jotta nämä asiantuntijat voisivat osallistua jatkuvalla ja tehokkaalla tavalla komitean työhön, heidän toimikauttaan olisi jatkettava asetuksen (EY) N:o 726/2004 61 a artiklan 4 kohdan mukaisesti kolmella vuodella 2 päivästä heinäkuuta 2015 alkaen.
            
         
               (5)
            
            
               Jos tällä päätöksellä nimitetty riippumaton tieteellinen asiantuntija ei enää kykene osallistumaan tehokkaasti komitean työhön tai eroaa, komissio voi korvata kyseisen jäsenen varallaololuettelosta kyseisen jäsenen toimikauden jäljellä olevaksi ajaksi,
            
         ON PÄÄTTÄNYT SEURAAVAA:
   1 artikla
   Jatketaan seuraavien henkilöiden toimikautta lääketurvallisuuden riskinarviointikomitean jäseninä 2 päivästä heinäkuuta 2015 alkavaksi kolmivuotiskaudeksi:
   
               —
            
            
               Jane Ahlqvist RASTAD,
            
         
               —
            
            
               Marie Louise DE BRUIN,
            
         
               —
            
            
               Stephen J. W. EVANS,
            
         
               —
            
            
               Brigitte KELLER-STANISLAWSKI,
            
         
               —
            
            
               Hervé LE LOUET,
            
         
               —
            
            
               Lennart WALDENLIND.
            
         2 artikla
   Asetetaan seuraavat henkilöt varallaololuetteloon heidän ansioidensa mukaisessa järjestyksessä:
   
               —
            
            
               Thierry TRENQUE,
            
         
               —
            
            
               Michael THEODORAKIS,
            
         
               —
            
            
               Marie-Christine PERAULT-POCHAT,
            
         
               —
            
            
               Annemarie HVIDBERG HELLEBEK.
            
         
      Tehty Brysselissä 13 päivänä toukokuuta 2015.
      
         
            Komission puolesta,
         
         
            puheenjohtajan nimissä
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 136, 30.4.2004, s. 1.